2022 11 9
LT
Europos Sąjungos oficialusis leidinys
C 426/9
(31) Tam tikromis aplinkybėmis (37) valstybės narės gali manyti, kad reikia palaikyti nuo dabartinės krizės labai nukentėjusių įmonių mokumą, kai jo palaikyti vien iš privačių šaltinių nepakanka.
Jeigu nepalaikant mokumo įmonės nutrauktų arba sumažintų veiklą, o ją nutraukus arba sumažinus kiltų grėsmė energijos arba kitoms rinkoms, kurios yra sisteminės svarbos ekonomikai (arba vidaus rinkos saugumui ir atsparumui), tokį mokumo palaikymą būtų galima laikyti suderinamu pagal SESV 107 straipsnio 3 dalies b punktą.
(32) Komisija mano, kad toliau nurodyti bendrieji principai yra ypač svarbūs vertinant kiekvieną konkretų atvejį: a. pagalba turi būti būtina, tinkama ir proporcinga (38), kad būtų išvengta staigaus tokių įmonių pasitraukimo iš rinkos, ir bet kuriuo atveju neturi viršyti minimumo, būtino įmonės gyvybingumui užtikrinti; b. įmonei, priklausančiai didesnei verslo grupei arba jos perimtai, pagalba neturi būti teikiama, išskyrus atvejus, kai galima įrodyti, kad įmonės sunkumai kilo ne dėl sąnaudų paskirstymo grupėje savo nuožiūra ir kad sunkumai yra per dideli, kad grupė galėtų juos įveikti pati.
Tokiais atvejais paprastai reikės, kad grupė svariai prisidėtų prie mokumo priemonės išlaidų padengimo; c. valstybės pagalba turi būti teikiama tokiomis sąlygomis, kad valstybė gautų pagrįstą atlygį, pavyzdžiui, atitinkamą pagalbos gavėjo vertės padidėjimo ateityje dalį, atsižvelgiant į valstybės nuosavo kapitalo sumą, palyginti su įmonės nuosavu kapitalu, likusiu po nuostolių atskaitos, įskaitant numatomus nuostolius, jei pagalbos priemonė būtų netaikoma; d. kai pagalba teikiama subordinuotosios skolos arba kitų mišraus kapitalo priemonių forma, nustatant bendrą atlygį už tokias priemones turi būti tinkamai atsižvelgiama į pasirinktos priemonės savybes, įskaitant jos subordinacijos lygį ir visas mokėjimo sąlygas; e. reikės tinkamų konkurencijos priemonių, atitinkančių 2014 m.
Sanavimo ir restruktūrizavimo gairėse (39) nustatytus principus.
Atsižvelgiant į kiekvieno galimo atvejo ypatumus ir atitinkamą konkurencinę aplinką, taip pat gali būti reikalaujama kompensacinės priemonės – parduoti turtą.
Be to, bus reikalingos elgesio priemonės, įskaitant įsipareigojimus, kuriais būtų veiksmingai draudžiama išmokėti premijas ar kitas kintamąsias išmokas, dividendus ir vykdyti įsigijimus; f. valstybės narės turi atlikti kiekvieno pagalbos gavėjo ilgalaikio gyvybingumo vertinimą ir, jei Komisija mano, kad tai tikslinga, per nustatytą laikotarpį pateikti Komisijai tvirtinti restruktūrizavimo planą pagal Sanavimo ir restruktūrizavimo gaires.
(33) Valstybės narės raginamos apsvarstyti galimybę nustatyti nediskriminacinius aplinkos apsaugos ar tiekimo saugumo reikalavimus, sietinus su pagalbos teikimu pagal šio komunikato 2.4 skirsnį.
Jie galėtų būti, pavyzdžiui, šių formų (40): a. reikalavimas, kad tam tikrą pagalbos gavėjo suvartojamos energijos dalį sudarytų atsinaujinančiųjų išteklių energija, pvz., naudojant elektros energijos pirkimo sutartis arba tiesiogiai investuojant į energijos gamybą iš atsinaujinančiųjų šaltinių; b. reikalavimas investuoti į energijos vartojimo efektyvumą ir taip sumažinti suvartojamos energijos kiekį, palyginti su ekonominės veiklos rezultatais, pvz., sumažinant gamybos procesams, šildymui ar transportavimui suvartojamos energijos kiekį, visų pirma taikant priemones, kuriomis įgyvendinamos energijos vartojimo audito, atlikto pagal Direktyvos 2012/27/ES 8 straipsnio 2 arba 4 dalį ir VI priedą, rekomendacijos; (37) Intervencija turi būti taikoma tik tais atvejais, kai ji atitinka bendrą interesą.
(38) Iš esmės pagalba yra proporcinga, jei ji nėra didesnė, nei reikia prieš krizę, kurią sukėlė Rusijos agresija prieš Ukrainą, buvusiai pagalbos gavėjo kapitalo struktūrai atkurti.
Vertinant pagalbos proporcingumą bus atsižvelgiama į per dabartinę krizę gautą arba planuojamą valstybės pagalbą, ypač į pagalbą, teikiamą pagal šį komunikatą.
(39) Komisijos komunikatas – Gairės dėl valstybės pagalbos sunkumų patiriančioms ne finansų įmonėms sanuoti ir restruktūrizuoti (OL C 249, 2014 7 31, p. 1).
(40) Valstybės narės raginamos pasinaudoti galimybėmis teikti pagalbą, patvirtintą pagal 2022 m. valstybės pagalbos klimato ir aplinkos apsaugai ir energetikai gaires, visų pirma susijusią su atsinaujinančiųjų išteklių energija, energijos vartojimo efektyvumu ar kitomis priklausomybės nuo iškastinio kuro mažinimo priemonėmis.